Domstolens dom (Niende Afdeling) af 2. april 2020 – Kommissionen mod Spanien
(Sag C-406/19 P) (1)
»Appel – EGFL og ELFUL – udgifter udelukket fra EU-finansiering – udgifter afholdt af Kongeriget Spanien – tilbagekaldelse af anerkendelse af producentorganisationer – manglende tilbagesøgning af den udbetalte støtte – bevisbyrde – fast finansiel korrektion«
1.      Landbrug – finansiering gennem EGFL – afslutning af regnskaber – afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter – den berørte medlemsstats anfægtelse – bevisbyrde – fordeling mellem Kommissionen og medlemsstaten
(jf. præmis 47-50, 53-59 og 65)
2.      Landbrug – finansiering gennem EGFL – afslutning af regnskaber – afslag på at afholde udgifter, der følger af uregelmæssigheder i forbindelse med anvendelsen af Unionens retsforskrifter – konstatering af mangler i den kontrolordning, der er indført af en medlemsstat – anvendelse af en fast takst – tilsidesættelse af proportionalitetsprincippet – foreligger ikke
(Europa-Parlamentets og Rådets forordning nr. 1306/2013, art. 52, stk. 2)
(jf. præmis 72-76)
Konklusion
1)
Den Europæiske Unions Rets dom af 20. marts 2019, Spanien mod Kommissionen (T‑237/17, ikke trykt i Sml., EU:T:2019:172), ophæves, for så vidt som Retten herved annullerede Kommissionens gennemførelsesafgørelse (EU) 2017/264 af 14. februar 2017 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL), for så vidt som der heri anvendes en fast korrektion på 10% på visse udgifter afholdt af Kongeriget Spanien.
2)
Europa-Kommissionen frifindes i sagen i første instans.
3)
Kongeriget Spanien bærer sine egne omkostninger såvel i sagen i første instans i sag T-237/17 som i appelsagen og betaler de omkostninger, der er afholdt af Kommissionen i forbindelse med disse sager.
1 EUT C 280 af 19.8.2019.